Η επίδραση του άγχους και της κατάθλιψης στην έκβαση της κύησης σε έγκυες γυναίκες διαφορετικής εθνικής καταγωγής
Creators: name: Αρβανιτίδου, Όλγα Ι.
Publisher: name: Aristotle University of Thessaloniki
Year: 2024
Subjects: Περιγεννητικό άγχος
Περιγεννητική κατάθλιψη
Κύηση ,περιγεννητικά αποτελέσματα
Κοινωνικοί καθοριστές της υγείας
Perinatal anxiety
Perinatal depression
Pregnancy , perinatal outcome
Health social factors

description: Η προγεννητική κατάθλιψη και το άγχος αποτελούν κοινές ψυχικές διαταραχές της περιγεννητικής περιόδου με πιθανή επίπτωση στο μαιευτικό και νεογνικό αποτέλεσμα. Στόχος της παρούσας μελέτης είναι η καταγραφή των επιπέδων προγεννητικού άγχους και κατάθλιψης σε μια κοορτή εγκύων, η μελέτη της επίδρασης δημογραφικών παραγόντων και παραγόντων της κύησης στα επίπεδα άγχους και κατάθλιψης, καθώς και η διερεύνηση της ψυχικών αυτών διαταραχών στο μαιευτικό και νεογνικό αποτέλεσμα. Πρόκειται για αναδρομική μελέτη με δείγματα-ερωτηματολόγια που έχουν συλλεγεί, από το έτος 2018 έως και 2022, από έγκυες γυναίκες διαφορετικής εθνικής καταγωγής, μεταξύ της 25ης και 42ης εβδομάδας κύησης. 521 έγκυες συμμετείχαν, εκ των οποίων συμπληρώθηκαν 468 ερωτηματολόγια κατά Hamilton, για τη διερεύνηση του άγχους, και 521 ερωτηματολόγια κατά Beck για τη διερεύνηση της κατάθλιψης. Διαπιστώσαμε την ύπαρξη ήπιας προγεννητικής αγχώδους διαταραχής και κατάθλιψης στον πληθυσμό της μελέτης, με στατιστικά σημαντική (μέτριας ισχύος) συσχέτιση μεταξύ των δύο. Η επίδραση των δυσμενών δημογραφικών παραγόντων ήταν πιο εμφανής στην περίπτωση της κατάθλιψης. Διαπιστώσαμε περιορισμένες, αδύναμες (αρνητικές) συσχετίσεις, του μεν άγχους με την εβδομάδα τοκετού, το ύψος και το Apgar 5, της δε κατάθλιψης με το Apgar 1. Τα νεογνά των εγκύων με υψηλό Beck score είχαν σημαντικά χαμηλότερο Apgar 1 (αλλά όχι Apgar 5) σε σχέση με εκείνα με χαμηλό Beck score, ενώ δεν διαπιστώσαμε διαφορά στα νεογνικά αποτελέσματα μεταξύ εγκύων με χαμηλό και υψηλό Hamilton score προγεννητικά. Τα ευρήματα της μελέτης μας καταδεικνύουν επίπεδα ήπιας κατάθλιψης και αγχώδους διαταραχής στον πληθυσμό μας, καθώς και μια σχετικά περιορισμένη επίδραση των προγεννητικών ψυχικών διαταραχών στο μαιευτικό και νεογνικό αποτέλεσμα. Ωστόσο, τα συμπεράσματά μας πρέπει να επιβεβαιωθούν από περαιτέρω μελέτες, μεγαλύτερες σε μέγεθος δείγματος και προοπτικές σε σχεδίαση.
description: Prenatal depression and anxiety are common mental health disorders of the perinatal period with possible effects on the obstetric and neonatal outcomes. The aim of this study was to record the levels of prenatal anxiety and depression in a cohort of pregnant women, identify the impact of certain demographic and pregnancy-related factors on anxiety and depression, as well as investigate how these mental health disorders may affect the obstetric and neonatal outcome. It is a retrospective study based on questionnaires answered, between years 2018 and 2022, by pregnant women of different nationalities, between the 25th and 42nd week of gestation. 521 women participated, of which 468 Hamilton questionnaires (for anxiety) were completed and 521 Beck questionnaires (for depression). We identified the presence of mild prenatal anxiety disorder and depression in our study population, with a statistically significant (moderate strength) correlation between the two. The negative impact of unfavourable demographic factors was more profound in the case of prenatal depression. We, also, identified weak (negative) correlations between anxiety and week of gestation, neonatal height and Apgar 5, as well as between depression and Apgar 1. Neonates of pregnant women with high Beck score had significantly lower Apgar 1 (but not Apgar 5) compared to those with low Beck score, while we did not observe any significant differences in neonatal outcomes between women with high and low Hamilton scores. The findings of our study suggest levels of mild anxiety and depression in our population, as well as a relatively limited impact of prenatal mental health disorders on obstetric and neonatal outcomes. However, our conclusions need to be confirmed by further studies, larger in sample size and prospective in design.